Austgotarar - Wikipedia

# Austgotarar

### Frå Wikipedia – det frie oppslagsverket

Austgotarane eller Osthrogotane er ein av tre gotiske folkegrupper som var aktive i Folkevandringstida. Dei kalla seg og Greutungar, og under dette namnet vart dei første gongen nemnd i 369.

### [endre] Osthrogotane i Skythia

Osthrogotane skipa eit stort kongedøme i dagens Ukraina, truleg på 200-talet, og vann stort velde der. Dei var ei stormakt å rekne med til Hunarane slog dei og la dei under seg i 375, og den siste kongen deira, Ermanarik, tok livet sitt. Frå då av var osthrogotane utan leiar. Mange av dei følgde hunarane til Pannonia der dei vart bandsmenn under kong Attila i lag med Alanane. Dette hindra dei ikkje i å gå mot Italia på eiga hand, mellom anna i 405, under hovdingen Rhodogais.

### [endre] Frå Pannonia til Italia

I Slaget på dei Katalauniske slettene i 451 slost osthrogotane under kong Attila mot romarane. Etter slaget vart ei gruppe av dei buande i Pannonia, medan kongesonen Theoderik vart send som gissel til Konstantinopel. Etter tjue år i Pannonia reiste denne gruppa til Balkan, og Theoderik vart konge over dei. Han var svært romanisert, og vart attåt konsul i 484. Fire år etter tok han folket med seg til Italia og danna eit kongerike der. Han vart kanna som italiensk konge av Austromarriket i 497. Hovudstaden hans låg i Ravenna.

### [endre] Kongedømet i Italia

Austgotarkongedømet i Italia er på mange vis soga om Theoderik den store. Han sat som konge til 526, og vart etterfølgd av Athalarik. I 535 byrja ein lang krig med Konstantinopel, og i åra som følgde fekk kongedømet óg vanskar med frankarane som gjekk inn i Italia frå vest. Frå 450 vart kongedømet meir og meir svekka, men dei greidde å herje Roma to gonger. I 552 laut dei oppgje hovudstaden Ravenna til bysantinarane, førde av Narses, og den siste kongen over dei, Teja, miste livet i Slaget ved Lactariusberget i 552. Dei siste osthrogotane i Italia underkasta seg i 555. Italia vart elles herteke av Langobardane alt i 561.

### [endre] Kongerekkje

- Hermanarik til 375

- Theoderik den store 471-525
- Athalarik 526-535
- Theodahad 535-536
- Vitigis 536-540
- Totila 541-552
- Teja 552.

## [endre] Kjelder

- Herwig Wolfram: The Goths

Henta frå «http://nn.wikipedia.org../../../a/u/s/Austgotarar.html»

Kategoriar: Europeisk historie | Gotarane

##### Views

- Innhaldsside
- Diskusjon
- Noverande versjon

##### Søk

##### På andre språk

- ‪Norsk (bokmål)‬
- Svenska
- Dansk
- العربية
- Brezhoneg
- Български
- Català
- Česky
- Cymraeg
- Deutsch
- English
- Español
- Esperanto
- Français
- Galego
- 한국어
- Hrvatski
- Italiano
- עברית
- Latina
- Nederlands
- 日本語
- Plattdüütsch
- Polski
- Português
- Română
- Русский
- Slovenčina
- Српски / Srpski
- Srpskohrvatski / Српскохрватски
- Українська
- 中文